ระเบียบเทศบาลตำบลจอมทองระเบียบเทศบาลตำบลจอมทองว่าด้วยข้อมูลข่าวสารของราชการพ.ศ. ๒๕๕๐[๑] เพื่อให้การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของเทศบาลตำบลจอมทองเป็นไปด้วยความเรียบร้อย รวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ ประกอบมาตรา ๓๘แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖เทศบาลตำบลจอมทอง จึงวางระเบียบว่าด้วยข้อมูลข่าวสารของราชการไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลจอมทองว่าด้วยข้อมูลข่าวสารของราชการ พ.ศ. ๒๕๕๐ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ บรรดาระเบียบข้อบังคับและคำสั่งอื่นใดของเทศบาลตำบลจอมทอง ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้เทศบาล หมายความว่าเทศบาลตำบลจอมทองหน่วยงานในสังกัด หมายความว่าสำนัก กองหรือหน่วยงานที่มีฐานะเทียบเท่ากองในสังกัดเทศบาลข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดเทศบาลตำบลจอมทองศูนย์ข้อมูลข่าวสาร หมายความว่าศูนย์ข้อมูลข่าวสารของเทศบาลตำบลจอมทองตามกฎหมายว่าด้วยข้อมูลข่าวสารของราชการนายกเทศมนตรี หมายความว่านายกเทศมนตรีตำบลจอมทองคณะกรรมการ หมายความว่าคณะกรรมการข้อมูลข่าวสารของเทศบาลตำบลจอมทองวัน หมายความว่า วันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ ให้นายกเทศมนตรีรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในการนี้ที่มีปัญหาหรืออุปสรรคในการปฏิบัติตามระเบียบนี้ให้นายกเทศมนตรีมีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารของเทศบาลตำบลจอมทอง ข้อ ๖ให้มีคณะกรรมการข้อมูลข่าวสารของเทศบาลประกอบด้วย(๑) นายกเทศมนตรี ประธานกรรมการ(๒) รองนายกเทศมนตรี คนที่ ๑ รองประธานกรรมการ(๓) รองนายกเทศมนตรี คนที่ ๒ รองประธานกรรมการ(๔) ปลัดเทศบาล กรรมการ(๕) หัวหน้ากองคลัง กรรมการ(๖) หัวหน้ากองช่าง กรรมการ(๗) หัวหน้ากองสวัสดิการสังคม กรรมการ(๘)หัวหน้ากองสาธารณสุขและสิ่งแวดล้อม กรรมการ(๙) หัวหน้าการกองการศึกษา กรรมการ(๑๐) หัวหน้าสำนักปลัดเทศบาล กรรมการและเลขานุการ(๑๑) หัวหน้างานนิติการ กรรมการและผู้ช่วยเลขานุการ(๑๒) หัวหน้างานวิเคราะห์นโยบายและแผน กรรมการและผู้ช่วยเลขานุการข้อ ๗ ให้คณะกรรมการมีอำนาจหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาต และการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสาร ที่ควรจัดเก็บไว้ที่เทศบาลหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆตามที่คณะกรรมการมอบหมาย(๙) เชิญบุคคลใดมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) ดำเนินงานอื่นใดตามที่นายกเทศมนตรีมอบหมายข้อ ๘ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาดข้อ ๙ ให้นำความในข้อ ๘มาใช้บังคับการประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ ๑๐ มติของคณะกรรมการต้องได้รับความเห็นชอบจากนายกเทศมนตรีก่อนจึงจะดำเนินการตามมตินั้นได้หมวด๒ศูนย์ข้อมูลข่าวสาร ข้อ ๑๑ ให้จัดตั้งศูนย์ข้อมูลข่าวสารของเทศบาลตำบลจอมทองขึ้นอยู่ในความรับผิดชอบควบคุมดูแลของสำนักปลัดเทศบาลเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการหมวด๓การจัดระบบข้อมูลข่าวสาร ข้อ ๑๒ ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการกฎหมายอื่นและระเบียบของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่น(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งสำเนาข้อมูลข่าวสารตามวรรคหนึ่ง(๑) และ (๒) ไปยังศูนย์ข้อมูลข่าวสารของเทศบาล เพื่อให้ประชาชนเข้าตรวจดู ค้นคว้าหรือขอสำเนาให้หน่วยงานในสังกัดจัดให้มีเจ้าหน้าที่ควบคุมดูแลการตรวจสอบติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอ รวมทั้งรับผิดชอบในการพิจารณาให้บริการข้อมูลข่าวสารอื่นๆที่อยู่ในความครอบครองหรือควบคุมดูแลซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสารตามวรรคสามข้อ ๑๓ ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๒ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองให้หน่วยงานในสังกัดจัดทำบัญชีข้อมูลข่าวสารอื่นๆที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๒ วรรคสามให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุมดูแล ดังกล่าวหมวด๔การขอตรวจดูการขอข้อมูลข่าวสาร และการอนุญาต ข้อ ๑๔ ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้ เพื่อขอเป็นหลักฐานทางราชการข้อ ๑๕ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่เทศบาลกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานใดในเทศบาลหรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นพนักงานเทศบาลไม่ต่ำกว่าระดับ๓ เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุล และตำแหน่งตลอดจนวันเดือนปีให้ชัดเจนทั้งนี้ ให้รับรองตามจำนวนที่ผู้ยื่นขอขอให้รับรองข้อ ๑๖ ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองหรือควบคุมดูแลของหน่วยงานใดในเทศบาลให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงด้วยหากประสงค์ให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้พนักงานเทศบาลไม่ต่ำกว่าระดับ ๓เป็นผู้ลงนามรับรองความถูกต้องของข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสารลับซึ่งต้องดำเนินการให้เป็นไปตามระเบียบว่าด้วยการรักษาความลับของทางราชการ พ.ศ.๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๗ กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๘ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๙ ข้อมูลข่าวสารส่วนบุคคลตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลโดยรอบคอบข้อ ๒๐ ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบว่าด้วยการรักษาความลับของทางราชการ พ.ศ.๒๕๔๔หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ๑๘ เห็นว่าเป็นเรื่องที่ไม่ต้องเปิดเผยข้อ ๒๑ ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นกรณีพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยข้อ ๒๒ ข้อมูลข่าวสารที่มีไว้เผยแพร่ หรือจำหน่ายให้คิดค่าใช้จ่ายต่างๆตามหลักเกณฑ์ที่เทศบาลกำหนดโดยคำแนะนำของคณะกรรมการรายได้จากการนี้ให้ปฏิบัติตามระเบียบของทางราชการข้อ ๒๓ การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามประกาศคณะกรรมการข้อมูลข่าวสารของราชการลงวันที่ ๗ พฤษภาคม ๒๕๔๒ เรื่องการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการรายได้จากค่าธรรมเนียมตามวรรคหนึ่งให้ปฏิบัติตามข้อบังคับกระทรวงการคลังว่าด้วยเงินค่าธรรมเนียมข้อมูลข่าวสารของราชการ พ.ศ. ๒๕๔๘หมวด๕กำหนดระยะเวลา ข้อ ๒๔ การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลา(๑)การให้บริการข้อมูลข่าวสารที่จัดไว้ให้ประชาชนเข้าตรวจดูได้หรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น(๒) การให้บริการข้อมูลข่าวสารอื่นๆที่อยู่ในครอบครองหรืออยู่ในควบคุมดูแลของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันและเวลาตามที่เห็นสมควรให้ผู้ยื่นคำขอมารับแต่ต้องไม่เกินเจ็ดวันทำการในกรณีที่มีเหตุจำเป็นไม่อาจดำเนินการให้แล้วเสร็จตามกำหนดได้ ให้ขออนุมัตินายกเทศมนตรีเพื่อขยายเวลาออกไปได้แต่ต้องไม่เกินสิบห้าวันทำการ(๓) ในกรณีข้อมูลข่าวสารที่ขอมีจำนวนมากหรือไม่สามารถดำเนินการให้แล้วเสร็จภายในสิบห้าวันทำการได้ต้องแจ้งให้ผู้ขอข้อมูลข่าวสารทราบก่อนครบสิบห้าวันและทำการขออนุมัตินายกเทศมนตรีเพื่อขอขยายเวลาออกไปได้อีกไม่เกินสิบห้าวันทำการ(๔) กรณีที่ต้องแจ้งให้ผู้มีส่วนได้เสียคัดค้านเมื่อรวมระยะเวลาตั้งแต่วันรับคำขอและการแจ้งให้คัดค้านการพิจารณาว่าจะสั่งเปิดเผยหรือไม่เปิดเผย รวมแล้วต้องไม่เกินสามสิบวันทำการกรณีมีเหตุจำเป็นไม่อาจปฏิบัติได้ภายในระยะเวลาที่กำหนดตาม(๒) และ (๓) โดยขออนุมัตินายกเทศมนตรีเพื่อขอขยายเวลาออกไปนั้นต้องแสดงเหตุผลความจำเป็น และรวมเวลาแล้วต้องไม่เกินสามสิบวันทำการหมวด๖สถานที่บริการข้อมูลข่าวสาร ข้อ ๒๕ ศูนย์ข้อมูลข่าวสารเทศบาลตำบลจอมทองตั้งอยู่ชั้นล่างห้องด้านทิศตะวันออกของสำนักงานเทศบาลตำบลจอมทอง ตำบลศรีบุญเรืองอำเภอศรีบุญเรือง จังหวัดหนองบัวลำภู หมายเลขโทรศัพท์ ๐ - ๔๒๓๕ - ๔๑๐๐ประกาศณ วันที่ ๓๐ สิงหาคม พ.ศ. ๒๕๕๐สาลีทุมดีนายกเทศมนตรีตำบลจอมทองปริยานุช/ผู้จัดทำ๑๕กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๑๕ ง/หน้า ๑๙/๙ กรกฎาคม ๒๕๕๑